
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 27 
din 26 februarie 2015
privind susţinerea proiectelor şi activităţiilor Asociaţiei Culturale 
„Plaiuri Ardelene” Sighişoara 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3737/III/16.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Asociaţiei Culturale „Plaiuri Ardelene” Sighişoara, înregistrată la Municipiul Sighişoara cu nr. 1.471/21.01.2015, prin care aceasta solicită susţinerea financiară a proiectelor şi activităţiilor asociaţiei pe anul 2015, prin alocarea unei sume din bugetul local;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că, Direcţia Economică din cadrul Municipiului Sighişoara a confirmat existenţa resurselor financiare la bugetul local, pentru soluţionarea în mod favorabil a solicitării Asociaţiei Culturale „Plaiuri Ardelene” Sighişoara, constând în suma de 15.000 lei, ce se poate acorda pentru susţinerea proiectelor şi activităţiilor iniţiate de această asociaţie;

Având în vedere existenţa îndeplinirii condiţiilor legale pentru susţinerea proiectelor şi activităţiilor Asociaţiei Culturale „Plaiuri Ardelene” Sighişoara;
Văzând Raportul de specialitate al Serviciului Relaţii Publice, înregistrat cu nr. 3738/III/16.02.2015, prin care se justifică oportunitatea susţinerii proiectelor şi activităţiilor Asociaţiei Culturale „Plaiuri Ardelene” Sighişoara, pe anul 2015, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit. „a” pct. 4, 5, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă susţinerea proiectelor şi activităţiilor Asociaţiei Culturale „Plaiuri Ardelene” Sighişoara, pe anul 2015, de către Municipiul Sighişoara.
Art. 2. Se aprobă alocarea sumei de 15.000 lei din bugetul local pentru susţinerea proiectelor şi activităţiilor Asociaţiei Culturale „Plaiuri Ardelene” Sighişoara, sumă ce va fi plătită în baza contractelor de achiziţii publice (sau comenzi) încheiate între Municipiul Sighişoara prin intermediul Biroului Achiziţii, accesare fonduri europene şi managementul proiectelor şi furnizori de produse, prestatori de servicii sau executanţi de lucrări.
Art. 3. Se aprobă încheierea Acordului de parteneriat dintre Municipiul Sighişoara şi Asociaţia Culturală „Plaiuri Ardelene” Sighişoara, conform anexei, care face parte integrantă din prezenta hotărâre. 
Art. 4. Se împuterniceşte Viceprimarul Municipiului Sighişoara, Dan Eugen Bândea, cu semnarea acordului de parteneriat dintre Municipiul Sighişoara şi Asociaţia Culturală „Plaiuri Ardelene” Sighişoara, prevăzut la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Biroul Achiziţii, accesare fonduri europene şi managementul proiectelor, Direcţia Economică, Compartimentul Juridic şi Asociaţia Culturală „Plaiuri Ardelene” Sighişoara.
Art. 6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Relaţii Publice;
  1 ex. Direcţia Economică;

  1 ex. Biroul Achiziţii, accesare fonduri europene şi managementul proiectelor;

  1 ex. Compartimentul Juridic;

  1 ex. Asociaţia Culturală „Plaiuri Ardelene”.
11 ex. 

A.B./G.V.

